ถ้าเราจะเริ่มกินยาคุมแบบนี้ครั้งแรกเลย เราต้องกินไปหนึ่งแผงก่อนแล้วก็กินต่อแผงที่สองถึงจะเริ่มมีเพศสัมพันธ์ได้ หรือว่าได้ตั้งแต่กินแผงแรกไปแล้ว7วัน
สวัสดีค่ะ การรับประทานยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมากประมาณ 99% ขึ้นไป หากได้กินติดต่อกันทุกวันจนหมดแผงยาการเริ่มยาคุมกำเนิดควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ และต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ กรณีเป็นแบบ 28 เม็ด ก็คล้ายกันคือก็เป็นยาฮอร์โมนแค่ 21 เม็ดแรก ส่วน 7 เม็ดสุดท้ายจะเป็นเม็ดแป้งที่กินเพื่อกันลืมเท่านั้น ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไปดังนั้นแม้กินแผงแรก ยาออกฤทธิ์ได้เลย ถ้าได้เริ่มยาภายใน 5 วันแรกของการมีประจำเดือน ถ้าไม่ใช่อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้